b'\n_START_ARTICLE_\nSpecialist\xc4\x97\n_START_SECTION_\nSiu\xc5\xbeetas\n_START_PARAGRAPH_\nRe\xc5\xbeisier\xc4\x97 filme atmeta bet kokius biografinius duomenis ir kitas konkretybes, susikoncetruoja ties tuo, kaip jos heroj\xc4\x97 dirba \xe2\x80\x93 \xc4\xafra\xc5\xa1in\xc4\x97ja pasakos garsus, kaip ji eina per miest\xc4\x85. Yra ir truputis jos nam\xc5\xb3 aplinkos. Egl\xc4\x97 rodoma kaip energinga, pasitikinti specialist\xc4\x97, \xc4\xaf\xc5\xbeengusi \xc4\xaf savo vie\xc5\xa1patij\xc4\x85 su garso \xc4\xafra\xc5\xa1ymo aparat\xc5\xabra, \xc5\xbeavinti savo i\xc5\xa1skirtinumu ir tvirtu charakteriu._NEWLINE_Jaunut\xc4\x97 Egl\xc4\x97 ruo\xc5\xa1iasi tapti garso re\xc5\xbeisiere ir jau dirba konkre\xc4\x8dius darbus. Vie\xc5\xa1umoje Egl\xc4\x97 pasirodo su juodais akiniais ir balta lazdele. Filmo pirmuosiuose kadruose \xe2\x80\x93 \xc5\xa1ypsodamasi. Tai svarbu. Ji tuo metu dirba \xe2\x80\x93 \xc4\xafra\xc5\xa1in\xc4\x97ja mi\xc5\xa1ko garsus. Lyg stebuklo klausyt\xc5\xb3si. Herojei neregei filmas, net ir \xc5\xa1itas, apie j\xc4\x85 pa\xc4\x8di\xc4\x85 \xe2\x80\x93 ne vaizd\xc5\xb3 menas, o grei\xc4\x8diau girdimas, jau\xc4\x8diamas, suvokiamas rei\xc5\xa1kinys.'